Baba dood gevind in ouers se bedArgieffoto Lt. Luvuyo Mjekulo, woordvoerder van die polisie, sê die 31-jarige ma en 41-jarige pa het die dogtertjie en haar tweejarige boetie Saterdag saam na die bure se huis geneem toe hulle daar gaan kuier het. Hulle is later terug huis toe waarna die ma en die twee kinders in dieselfde bed aan die slaap geraak het terwyl die pa steeds in die sitkamer was. Die pa het die ma omstreeks 5:00 die volgende oggend wakker gemaak en gevra waar die baba is. “Toe hy opstaan het die ma gesien die baba is onder hom en dat daar ŉ wit vloeistof by haar neus uit loop.” Paramedici is na die huis ontbied en het die baba op die toneel dood verklaar. Die polisie het ŉ geregtelike doodsondersoek geopen. “Ons sal wag vir die uitslag van die nadoodse ondersoek om te besluit of ons enige arrestasies moet maak in verband met die voorval.”